Buy Plastic Teeth Grinder - (1.5") with Affordable Price – BDD Wholesale
Home › Plastic Teeth Grinder - (1.5")(40mm) Vreemdelinge-haat of vreemdelinge-afguns | Maroela Media
‘n Polisieman hou twee verdagtes in Jeppestown, Johannesburg, aan. Verskeie xenofobiese aanvalle het in Februarie in Gauteng plaasgevind en buitelanders se ondernemings en huise is verwoes omdat Suid-Afrikaanse burgers hulle van misdaad beskuldig het. Foto: ANA/Xinhua/Zhai Jianlan
Die Afrika Diaspora Forum het ŉ belangrike opmerking gemaak in antwoord op pres. Jacob Zuma se uitlating dat Suid-Afrikaners nie xenofobies is nie, maar slegs beswaar maak teen buitelanders se misdaadbedrywighede. Die Forum sê tereg dat dwelmhandel, mensehandel, witboordjie-misdaad en selfs halssnoermisdade nog altyd endemies aan Suid-Afrika was.
Die Forum bestaan uit duisende Afrika-boorlinge wat tans in die buiteland is vir werk of daarheen gevlug het weens die dikwels onuitstaanbare omstandighede op die vasteland.
Die media berig dikwels oor buitelanders wat deel vorm van misdaadsindikate of wat bordele bedryf, maar dit is gewoonlik beperk tot Nigeriërs en Mosambiekers. Zimbabwiërs word ook verbind aan plaasaanvalle.
Daar word selde gehoor van Somaliërs, Etiopiërs, Kongolese en ander migrante van Wes-Afrika wat by misdaad betrek word. Dié mense is ekonomiese migrante of polities-godsdienstige vlugtelinge wat ŉ heenkome in Suid-Afrika probeer vind. Van hulle is geleerde mense wat nie tot die informele handel in hulle nuwe vaderland beperk is nie, maar as dosente, navorsers en mediese dokters ŉ belangrike bydrae maak. Die Somaliese en selfs Pakistanse winkeleienaars in die tradisionele swart woongebiede stel lede van die plaaslike bevolking as werkers aan en bied ŉ onontbeerlike diens in verafgeleë plekke. Inwoners kan nie elke dag ŉ bus haal of ŉ minibus nader wink om ŉ brood te gaan koop nie. Aanvalle op dié mense word as polities-gedrewe voorgehou, maar is in werklikheid net ŉ verskoning om te plunder.
Afguns speel ŉ groot rol in die aanvalle op vreemdelinge en dit word altyd vererger deur histeriese groepsdruk. Hierdie opswepery en massa-histerie was nog altyd te sien in Suid-Afrika. Organiseerders begin dikwels ŉ vreedsame betoging, maar baie gou verander dit in geweldsaanvalle en strooptogte. Destyds met die sogenaamde Beleg van Bophuthatswana was inwoners min gepla oor die oorgangspolitiek of die toekoms van hulle tuislandregering – hulle het winkels met behulp van kruiwaens, kostrollies en selfs vragmotors leeggedra. Die skade het miljoene rand beloop.
Een van die beweegredes vir die Groot Trek was grootskaalse veediefstal en plundery. Boere aan die Oosgrens het eerder kans gesien vir die onbekende binneland as om verder die prooi van sommige regeringsgesteunde inheemse volke te wees.
Suid-Afrika moet ŉ slag die waarheid in die oë kyk. Die onderskeie etniese bevolkings in die land kom nie eers met mekaar oor die weg nie – wat nog te sê met vreemde bevolkingsgroepe uit die buiteland. Die faksiegevegte in die ANC waaroor daar so dikwels gepraat word, is niks anders nie as ŉ blote verfynde vorm van stamgevegte. Die Zuma-Zoeloe-monargie sal te alle koste geslote en onaantasbaar gehou word.
Die huidige mode om die vaderland te verlaat om groener weivelde te soek in plaas daarvan om te bou aan die eie of om regerings in die bek te ruk, is ‘n onvolhoubare aksie met erge gevolge. Baie mans en kinders het Europa ingevaar en hul vroue bloot net ‘weggegooi’. Diaspora as term word deur baie oppertuniste en kwaaddoeners misbruik. Dit kan nie weggeredeneer word nie en bemoeisieke ‘goody-goody’-vromes doen meer kwaad as goed. Wanneer hierdie ‘geholpenes’ ongeholpe bly, heimwee kry of agterkom hul droom was bloot net ‘n glimmende seepborrel, sal woede teen hierdie helpers opvlam. Dit sal skokkend verloop.
Alwyn Beetge · 2 jaar gelede
Afrika se mense is geweldadig en emosioneel. Die leiers toon n gebrek aan verantwoordelikheid en verantwoordbaarheid. Hierdie is n resep vir agteruitgang.
Gino · 2 jaar gelede
Die laaste parragraaf het betrekking. Dis die groot rede hoekom die anc nie moedertaal onderrig wil bevorder nie en dit so sterk teenstaan. So kan hulle die boodskap beheer, want as die volgende geslag in hul moedertaal onderrig word sal elke stam en volk hul tradiesies beter verstaan en op n staduim besef dat wat vir die massas werk nie noodwendig vir die stam of volk werk nie. Dit sal lei tot meer partye wat stem ooreenkomstig volks of stam belange, wat die monopolie vanaf n gesentraliseerde party sal wegneem. Dis sal weer die mag eweredig verspry wat sal betekin leiers sal verantwoodbaar wees vir misdade, swak gedrag ens.